Diari Oficial de la Generalitat Valenciana


Sumari del DOGV 9517, del 23-01-2023 (2023/545)

RESOLUCIÓ de 17 de gener de 2023, del director general de Política Lingüística i Gestió del Multilingüisme, de convocatòria de les proves homologades del nivell A2 del Marc Europeu Comú de Referència per a les Llengües (MECRL) del curs 2022/2023.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9517

Data del DOGV
:   23-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/545


Data del document
:   17-01-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ de 17 de gener de 2023, del director general de Política Lingüística i Gestió del Multilingüisme, de convocatòria de les proves homologades del nivell A2 del Marc Europeu Comú de Referència per a les Llengües (MECRL) del curs 2022/2023. [2023/545]  
L'Ordre 34/2022, de 14 de juny, de la consellera d'Educació, Cultura i Esport, per la qual es regulen l'avaluació dels ensenyaments d'idiomes de règim especial i les proves de certificació dels nivells del Marc Europeu Comú de Referència per a les Llengües a la Comunitat Valenciana (en endavant, l'ordre), determina en els cinc capítols del títol IV: la finalitat, el referent curricular, la convocatòria, els requisits de participació de l'alumnat, la inscripció, l'organització, l'administració, l'avaluació, la qualitat, l'expedició del certificat i les necessitats específiques de suport educatiu aplicables a la prova homologada de certificació del nivell A2 del MECRL que s'organitzen en els centres docents de la Comunitat Valenciana que imparteixen ensenyaments d'Educació Secundària Obligatòria, Formació Professional, centres de Formació de Persones Adultes que depenen de la Generalitat Valenciana i el Centre Específic d'Educació a Distància de la Comunitat Valenciana (CEEDCV).  
L'article 44.3 de l'ordre estableix que la convocatòria per a la celebració de les proves homologades es farà mitjançant una resolució de la direcció competent en matèria d'ordenació acadèmica d'ensenyament d'idiomes, al mateix temps que estableix quins aspectes haurà de contindre, almenys, la resolució de convocatòria.  
D'acord amb l'article adés esmentat i la disposició final segona de l'ordre, que delega en la persona titular de la direcció general competent en matèria d'ensenyaments d'idiomes de règim especial la facultat de dictar les resolucions que es deriven de l'execució de l'ordre, resolc:  
  
  
Primer  
Convocar les proves homologades per a l'obtenció del certificat de nivell A2 dels idiomes anglés, francés, italià i alemany per al curs 2022/2023.  
  
Segon  
Les proves homologades podran organitzar-se en els centres docents de la Comunitat Valenciana que impartisquen ensenyaments d'Educació Secundària Obligatòria i Formació Professional, centres de Formació de Persones Adultes que depenen de la Generalitat Valenciana i el Centre Específic d'Educació a Distància de la Comunitat Valenciana (CEEDCV).  
  
Tercer  
Els centres de Formació de Persones Adultes dependents de la Generalitat Valenciana i el Centre Específic d'Educació a Distància de la Comunitat Valenciana (CEEDCV) han d'aplicar les proves homologades per a l'alumnat del programa d'obtenció del graduat en ESO i l'alumnat dels cursos de llengües estrangeres del nivell A2.  
  
Quart  
La prova homologada de cadascun dels idiomes oferits en cada centre serà única i es realitzarà en el mateix dia i hora en tots els centres.  
  
· Prova homologada d'anglés: 21 de març de 2023, a les 11.00 hores.  
· Prova homologada de francés: 22 de març de 2023, a les 11.00 hores.  
· Prova homologada d'alemany: 23 de març de 2023, a les 11.00 hores.  
· Prova homologada d'italià: 24 de març de 2023, a les 11.00 hores.  
  
En cas de no poder-se realitzar la prova homologada en la data indicada per causa de força major, s'ha d'optar obligatòriament a l'altra data prevista:  
· Prova homologada d'anglés: 28 de març de 2023, a les 11.00 hores.  
· Prova homologada de francés: 29 de març de 2023, a les 11.00 hores.  
· Prova homologada d'alemany: 30 de març de 2023, a les 11.00 hores.  
· Prova homologada d'italià: 31 de març de 2023, a les 11.00 hores.  
  
  
Cinqué  
1. Estructura: les proves homologades s'articularan en quatre parts, que avaluaran les següents activitats de llengua: activitats de comprensió de textos orals, activitats de comprensió de textos escrits, producció i coproducció de textos orals i producció i coproducció de textos escrits. S'incorporarà una tasca de mediació lingüística en l'activitat de producció i coproducció de textos escrits. Els candidats i candidates podran accedir a totes i cada una de les activitats de llengua, sense que la superació de qualsevol d'aquestes siga requisit indispensable per a poder realitzar les restants.  
2. Distribució temporal: les proves de les diferents activitats de llengua escrites han de realitzar-se el mateix dia i l'activitat de llengua oral es pot realitzar el mateix dia o en dies diferents, en l'horari que cada centre considere adequat.  
3. Durada: la prova escrita durarà aproximadament dues hores i quinze minuts i es distribuirà per destreses, de la manera següent:  
  
Sisé  
1.La superació d'aquestes proves exigirà que l'alumnat demostre un nivell suficient de competència en totes i cadascuna de les activitats de llengua.  
2.La qualificació final global de la prova s'expressarà en termes d?«apte» o «no apte». Per a obtindre la qualificació final d'apte cal superar totes les activitats de llengua de la prova amb un percentatge de puntuació mínim d'un 50 % i haver obtingut un percentatge de puntuació global mínim d'un 65 %.  
3.L'avaluació de les activitats de llengua de producció i coproducció oral i escrita la durà a terme un tribunal format per dos docents de l'assignatura, a excepció dels departaments unipersonals.  
  
  
Seté  
Amb la finalitat de poder garantir l'homogeneïtat de criteris en el procés d'avaluació de la prova homologada, la conselleria competent en matèria d'educació podrà recollir una mostra aleatòria de proves en centres per a la comprovació que els criteris d'avaluació aplicats es corresponen amb els establits per la comissió coordinadora de les proves de certificació.  
  
Huité  
Per tal de garantir la transparència i homogeneïtat del procés, cada centre educatiu ha d'informar l'alumnat sobre el contingut d'aquesta resolució, tant als taulers d'anuncis del centre com en la pàgina web, així com a través del Web família 2.0.  
Tota la informació apareixerà de manera unificada en un mateix espai: https://ceice.gva.es/va/web/dgplgm/proves-homologades.  
Nové  
La sol·licitud de participació en la prova homologada es presentarà a la secretaria del centre docent en què l'alumnat està matriculat.  
  
El termini per a la presentació de sol·licituds de participació ha d'estar obert un mínim de cinc dies lectius compresos dins del període d'un mes abans de l'inici de la realització de la prova homologada el 21 de març de 2023.  
Una vegada finalitzat el termini de sol·licitud, els centres disposaran de dos dies hàbils per a publicar la llista d'alumnat admés i els terminis d'esmena de sol·licituds, que hauran d'ajustar-se al que disposa la Llei 39/2015, d'1 d'octubre, del procediment administratiu comú de les administracions públiques.  
  
Deu  
El director o directora de cada centre docent d'Educació Secundària, de Formació Professional, de Formació de Persones Adultes (FPA) o del Centre Específic d'Educació a Distància de la Comunitat Valenciana (CEEDCV) podrà accedir a cadascuna de les proves el mateix dia de la prova, a partir de les 08.00 h.  
A través d'ITACA-comunicats el centre rebrà la informació específica sobre com descarregar tots els documents i fitxers (àudios, solucionaris, transcripcions i model d'examen).  
  
Onze  
Els llistats (provisionals i definitius) d'alumnat apte i no apte han d'estar publicats al tauler d'anuncis del centre abans del dia 5 de maig de 2023.  
  
Dotze  
La direcció del centre és la responsable de la comprovació del compliment dels requisits de l'alumnat que participa en la prova.  
  
Tretze  
La finalitat, el referent curricular, els requisits de participació de l'alumnat, l'organització, l'administració, l'avaluació, l'expedició del certificat i les necessitats específiques de suport educatiu aplicables a l'alumnat que realitze la prova homologada es regiran pel títol IV de l'ordre.  
  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació i Formació Professional, en el termini d'un mes a comptar de l'endemà de publicar-se en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València 17 de gener de 2023.- El director general de Política Lingüística i Gestió del Multilingüisme (p. d. R 13.04.2022; DOGV 9328, 29.04.2022): Rubén Trenzano Juan.